11. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 400 της 11/23 Απρ. 1981 (ΦΕΚ Α΄ 111) Περί συστάσεως Ανωτάτου Γνωμοδοτικού Συμβουλίου Διατροφής ζώων-ζωοτροφών. ΄Εχοντες υπ’ όψει τας διατάξεις: 1.Της παρ. 6 του άρθρ. 9 του Ν.Δ. 185/1973 «περί μέτρων βελτιώσεως της Κτηνοτροφίας». 2.Του Νόμ. 400/1976 «περί Υπουργικού Συμβουλίου και Υπουργείων». 3.Του άρθρ. 2 του Π.Δ. 459/1979 «περί βελτιώσεως διαδικασιών τινων κατά την έκδοσιν διοικητικών πράξεων επί αντικειμένων αρμοδιότητος Υπουργείου Συντονισμού, Γεωργίας, Βιομηχανίας και Ενεργείας, Εμπορίου και Εργασίας». Την υπ’ αριθ. 160/1981 γνωμοδότησιν του Συμβουλίου της Επικρατείας, προτάσει των Υπουργών Γεωργίας και Εμπορίου, αποφασίζομεν: ΄Αρθρ.1.-1.Συνιστάται παρά τω Υπουργείω Γεωργίας συλλογικόν όργανον υπό τον τίτλον «Ανώτατον Γνωμοδοτικόν Συμβούλιον Διατροφής Ζώων-Ζωοτροφών» αρμόδιον να: α)Γνωμοδοτή επί παντός θέματος σχετικού με τον επιστημονικόν προγραμματισμόν, την παρακολούθησιν και εφαρμογήν εις την χώραν των τεχνικών και επιστημονικών προόδων εις τον τομέα της διατροφής των ζώων και των ζωοτροφών και επί συναφών εις τον τομέα αυτών θεμάτων. β)Εισηγείται εις τον Υπουργόν Γεωργίας, την λήψιν των προσφορωτέρων και ενδεδειγμένων εν γένει μέτρων εις τους τομείς διατροφής ζώων και ζωοτροφών. 2.Τα της συνθέσεως και λειτουργίας του ως άνω οργάνου ορίζονται εν τοις επομένοις άρθροις. ΄Αρθρ.2.-Το Ανώτατον Γνωμοδοτικόν Συμβούλιον Διατροφής Ζώων-Ζωοτροφών συντίθεται εκ των: (1)Μέλος ΔΕΠ της Ανωτάτης Γεωπονικής Σχολής Αθηνών, ειδικότητος Διατροφής των Ζώων, ως Πρόεδρος. (2)Μέλος ΔΕΠ του Γεωπονικού Τμήματος του Πανεπιστημίου Θεσσαλονίκης, ειδικότητας Διατροφής των Ζώων. (3)Μέλος ΔΕΠ της Ανωτάτης Γεωπονικής Σχολής Αθηνών, ειδικότητας Ανόργανης και Οργανικής Χημείας. (4)Μέλος ΔΕΠ του Κτηνιατρικού Τμήματος του Πανεπιστημίου Θεσσαλονίκης, ειδικότητας Κτηνιατρικής Φαρμακολογίας. (5)Μέλος ΔΕΠ της Ανωτάτης Γεωπονικής Σχολής Αθηνών, ειδικότητας Μικροβιολογίας. (6)Εκπρόσωπος της οικείας ή των οικείων Συνδικαλιστικών Οργανώσεων των υπαλλήλων του Υπουργείου Γεωργίας, προτεινόμενος με τον αναπληρωτή του από αυτές. Τα με α.α.(Ι) έως και (5) μέλη προτείνονται με τους αναπληρωτές τους από τις Σχολές ή Τμήματα. β)Γραμματέας του Συμβουλίου είναι υπάλληλος του Υπουργείου Γεωργίας οριζόμενος με τον αναπληρωτή του με την απόφαση συγκροτήσεως. Η παρ. 1 αντικαταστάθηκε ως άνω από την παρ. 6 άρθρ. 1 Κεφαλ. Α΄ της 347624/21-22 Οκτ. 1982 (ΦΕΚ Β΄ 841) αποφ. Υπουργ. Προεδρίας της Κυβερνήσεως και Γεωργίας τόμ. 16 σελ. 50,255 αριθ. 168. 2.Τα αγόμενα ενώπιον του Συμβουλίου θέματα εισηγείται κατά κανόνα μέλος αυτού οριζόμενον υπό του Προέδρου. 3.Επίσης ο Πρόεδρος δύναται να ορίση οιοδήποτε μέλος του Συμβουλίου προς ειδικωτέραν μελέτην και εισήγησιν επί του προς συζήτησιν θέματος. 4.Ο Πρόεδρος δύναται να καλή ενώπιον του Συμβουλίου και να συμμετέχουν εις τας συνεδριάσεις άνευ ψήφου αρμόδιοι του Υπουργείου Γεωργίας, ειδικοί επιστήμονες, εκπρόσωποι των βιομηχάνων και εμπόρων παραγωγής και εμπορίας ζωοτροφών αντιστοίχως ως και κτηνοτροφικών οργανώσεων ή έτερα πρόσωπα, δυνάμενα λόγω επιστημονικής καταρτίσεως, θέσεως ή επαγγελματικής απασχολήσεως και εμπειρίας, να βοηθήσουν το έργον του Συμβουλίου. 5.Χρέη Γραμματέως εκτελεί υπάλληλος του Κλάδου ΑΤ 1 επί βαθμώ 4ω της Υπηρεσίας Ζωϊκής Παραγωγής του Υπουργείου Γεωργίας, οριζόμενος μετά του αναπληρωτού του υπό του Υπουργού Γεωργίας. ΄Αρθρ.3.-1.Το Ανώτατον Γνωμοδοτικόν Συμβούλιον συνέρχεται κατόπιν προσκλήσεως του Προέδρου αυτού. Θεωρείται δε ότι ευρίσκεται εν απαρτία οσάκις ο αριθμός των παρόντων μελών είναι μείζων των απόντων. Η Υπηρεσία Ζωϊκής Παραγωγής του Υπουργείου Γεωργίας, δια τα απασχολούντα αυτήν σχετικά θέματα, δύναται να εισηγείται την σύγκλησιν του Συμβουλίου. 2.Δια την έκδοσιν γνωμοδοτήσεων ή εισηγήσεων απαιτείται πλειοψηφία των παρόντων και εν ισοψηφία νικά η ψήφος του Προέδρου. 3.Εάν υπάρχουν πλείονες των δύο γνωμών οι ακολουθούντες την ασθενεστέραν οφείλουν να προσχωρήσουν εις μίαν των δύο επικρατεστέρων αυτής. Αι πράξεις του Συμβουλίου διατυπούνται εις πρακτικά υπογραφόμενα υπό του Προέδρου και του Γραμματέως. Εις τα πρακτικά αναγράφονται τα ονόματα των συμμετεχόντων μελών και καταχωρίζεται η γνώμη των τυχόν μειοψηφούντων. (Αντί για τη σελ. 594,07) Σελ. 594,07(α) Τεύχος ΙΒ-8-3 Σελ. 53 Προστασία της Κτηνοτροφίας 17.Θ.β.10-11 To αρχείον, η αλληλογραφία και τα βιβλία πρακτικών του Συμβουλίου τηρούνται μερίμνη της Υπηρεσίας Ζωϊκής Παραγωγής του Υπουργείου Γεωργίας. 